
DECIZIE nr. 8/___
din ___ septembrie 2026

Cu privire la aprobarea Planului Urbanistic de Detaliu 
și permisiunea executării lucrărilor pentru amplasarea 
centralei fotovoltaice cu capacitatea 190 kW pe terenul 
privat cu nr. cadastral 1039101009 din rl Anenii Noi, s. Ruseni


      Având în vedere cererea SRL „CORAL EXPRES” privind proiectul de construcție, precum și prevederile Deciziei nr. 3/18 din 15 aprilie 2026 prin care s-a inițiat elaborarea Planului Urbanistic de Detaliu (PUD) pentru amplasarea centralei fotovoltaice cu capacitatea 190000 W pe terenul privat cu numărul cadastral 1039101009 din raionul Anenii Noi, satul Ruseni; Examinând documentația Planului Urbanistic de Detaliu aferentă proiectului, elaborată de către Biroul de proiectări „UrbanDesign” S.R.L.; Luând act de cunoștință de Avizul de coordonare nr. 09-3/9a-700 din 30.07.2026, favorabil, emis de Centrul de Sănătate Publică Căușeni din cadrul Ministerului Sănătății; În temeiul art. 14, alin. 2 lit. o) și art. 19 din Legea privind administrația publică locală nr. 436/2006, precum și ale prevederilor din Codul Urbanismului şi Construcţiilor nr. 434/2023; Având avizele comisiilor de specialitate, Consiliul orăşenesc Anenii Noi,

                                                                   DECIDE:

1. Se acceptă și se avizează Planul Urbanistic de Detaliu (PUD) pentru amplasarea centralei fotovoltaice cu capacitatea 190000 W pe terenul privat cu nr. cadastral 1039101009 din raionul Anenii Noi, satul Ruseni, propus de beneficiarul SRL „CORAL EXPRES”.
2. Se ia act de cunoștință privind coordonarea obiectivului de către Agenția Națională pentru Sănătate Publică, prin prezentarea Avizului nr. 09-3/9a-700 din 30.07.2026.
3. Se permite companiei SRL „CORAL EXPRES” începerea lucrărilor de organizare, amenajare și construire a centralei fotovoltaice pe terenul cu destinația menționată.
4. Permisiunea executării lucrărilor stipulată la punctul 3 din prezenta decizie este condiționată de obligația asumată de compania SRL „CORAL EXPRES” ca, pe parcursul realizării obiectivului, să obțină și să prezinte autorității publice locale restul avizelor și acordurilor necesare de la instituțiile competente pe domenii.
5. Prezenta decizie se aduce la cunoștință publică prin plasarea în Registrul de Stat al Actelor Locale, pe pagina web şi pe panoul informativ al instituţiei.
6. Prezenta decizie poate fi notificată autorității publice emitente de Oficiul Teritorial Căuşeni al Cancelariei de Stat în termen de 30 de zile de la data includerii actului în Registrul de stat al actelor locale.
7. Prezenta decizie poate fi contestată de persoana interesată, prin intermediul Judecătoriei Căuşeni, sediul Anenii Noi (or. Anenii Noi, str. Marţişor nr. 15), în termen de 30 de zile de la comunicare.
8. Controlul asupra executării prezentei decizii se atribuie domnului Mațarin A., primar.
Președintele ședinței:      		                                                    

